== Litterat ==
Som litterat gav Jenssen sig af med de mest forskelligartede emner, men det er kun få originale arbejder, der stammer fra hans pen. Desto virksommere var han som oversætter og bearbejder, og navnlig har han på tysk jordbund omplantet talrige danske og enkelte udenlandske skrifter. Fra tysk til dansk har han oversat [[F.C. Dahlmann]]s berømte, i årene 1840-43 udkomne ''Geschichte von Dänemark''. De tillæg og anmærkninger, hvormed han ledsagede denne oversættelse, røbede som værket selv slesvig-holstenske sympatier; og senere, da Jenssen i stærkt omarbejdede udgaver gengav [[H.P. Giessing]]s Frederik VI's og Christian VIII's ''Regeringshistorier'', fremtrådte [[slesvig-holstenisme]]n i så høj grad, at den danske regering i [[1854]] forbød bøgernes udbredelse i Hertugdømmerne. For sin virksomhed i litteraturens tjeneste hædredes Jenssen med talrige guldmedaljer og lignende fra tyske fyrster og [[Karl 15. af Sverige|den svenske kronprins]].
Litteratur Historie Biblioteks-_og_informationsvidenskab Kommunikation